רומאנטש

רומאַנטש (Rumantsch, אויך Romontsch, Rumauntsch) איז א ראמאנישע שפראך וואס ווערט גערעדט בעיקר אינעם קאנטאן גראבונדן אין דרום־מזרח שווייץ, וואו עס איז אפיציעל צוזאמען מיט דייטשיש און איטאליעניש. אין די שולעס אין די רומאנטש רעדנטיק געגנטן לערנט מען אויף רומאנטש. זײַט 1996 איז רומאנטש איינע פון די אפיציעלע שפראכן אין דער שווייץ, צוזאמען מיט איטאליעניש, דייטשיש און פראנצויזיש.

ביים שווייצער צענזוס אין 2000 האבן 35,000 מענטשן גערעדט רומאנטש ווי זייער מוטערשפראך און נאך 60,000 ניצן די שפראך טאג־טעגלעך.

רומאנטש שטאמט פון דער לאטיינישער שפראך וואס מען פלעג רעדן אין דער רוימישער אימפעריע.

פארשפרייטע אויסדריקן	
Allegra – א גוטן אדער ברוך הבא.

Co vai? – וואס מאכסטו?

Bun di – גוט מארגן.

Buna saira – א גוטן אוונט.

Buna notg – א גוטע נאכט.

A revair – אויף ווידערזען.

A pli tard – מ'וועט זיך זען שפעטער.

Perstgisai – אנטשולדיקט.

Perdunai – זײַט מוחל.

Per plaschair – ביטע.

Grazia fitg – יישר כוח אדער א דאנק.

Anzi – איר ווערט פארבעטן.

Gratulazions – מזל טוב.

Bun cletg – מיט הצלחה.

Ils quants è oz? – וואס איז די היינטיקע דאטע?

Quants onns has ti? – ווי אלט ביסטו?

!Viva – לחיים!

 וועבלינקען 

קאַטעגאָריע:שווייץ
קאַטעגאָריע:שפראכן